

Pražská 15

811 04 Bratislava

e-mail**:** officezvvs@gmail.com**,**

mobil: 0903 125 217

**Tlačová správa**

Dňa 23. marca 2023 usporiadal Zväz vinohradníkov a vinárov Slovenska galavečer Slovenské víno 2023. Hostia podujatia mali možnosť ochutnať 174 vzoriek výnimočných slovenských vín ocenených v Paríži, Madride, Bruseli, ale aj na Slovensku, spolu od 17 vinárov. Hlavným partnerom podujatia sa stala spoločnosť Agrotec Slovensko, výhradný dovozca strojov New Holland pre SR.

Zväz usporadúva podujatie Slovenské víno každý rok, odovzdáva na nich diplomy vinárom, ktorých vína sa aktuálne umiestnili v TOP stovke v Národnom salóne vín SR, oceňuje vinárske osobnosti a vyhlasuje Vinárstvo roka.

Víno je jediná slovenská komodita, ktorá má vybudovanú SPOLOČNÚ, celoročne otvorenú expozíciu výhradne slovenských vín od viac ako 30 vinárov – veľkí, malí, aj tí najmenší vinári bok po boku vystavujú svoje vína a ponúkajú ich všetkým návštevníkom. V rámci expozície, umiestnenej v Apponyiho paláci v Bratislave, môžete vína ochutnať, kúpiť, alebo sa dozvedieť o ich histórii a kvalite. Expozícia Národný salón vín SR je otvorená už 16 rokov a financujú ju samotní vinári združení vo Zväze vinohradníkov a vinárov Slovenska. Súťaže sa však môže zúčastniť ktorýkoľvek vinár, vyrábajúci kvalitné slovenské víno, nielen členovia Zväzu.

V roku 2022 získalo ocenenie 33 slovenských vinárov a ich ponuku si môžete pozrieť na stránke www.salonvin.sk

* 1 diplom získavajú: Angel –Winess.r.o., Baynach (Reva Bojničky, a.s.), ÉÓS Wine Dvory, FrtusWinerys.r.o., Hubert J.E., s.r.o., JP Winery, PD Čachtice, Pivnica Radošina, Šintavans.r.o., TOKAJ & CO, s.r.o., Vinárstvo Vinpera, Vínko Klimko Modra, Vínne pivnice Svätý Jur, Vinovin - Peter Ščepán
* 2 diplomy získavajú:Cintavý& Pisarčík, Movino, VERITAS et SANITAS, Vinárstvo Predium Vráble, VÍNO LUDVIK, SheboWinery,
* po 3 diplomy:ViaJur, VPS – Vinohradníctvo PAVELKA A SYN a
* 4 diplomy získavajú: Karpatská perla, Ostrožovič,
* po 5 diplomov: Dubovský a Grančič, Château Rúbaň, VillaVino Rača, Vinárstvo GOLGUZ, VÍNO NICHTA, Zámocké vinárstvo
* 7 diplomov získava:Chateau Topoľčianky,
* 11 diplomov Víno Matyšák
* a najviac, 12 diplomov, Víno Mrva a Stanko

Zväz vinohradníkov a vinárov Slovenska udeľuje každoročne ocenenie Vinárska osobnosť tým, ktorých práca dlhodobo prispieva k rozvoju sektora vinohradníctva a vinárstva na Slovensku

Vinárskymi osobnosťami sa v roku 2023 stali:

**Ing. Vladimír Sodoma**

* Vinohradník a vinár srdcom a dušou
* dlhoročný riaditeľ odboru odrodového skúšobníctva na UKSUP-e
* Za jeho prínos v odrodovom skúšobníctve a šírení vzdelávania o odrodách vhodných pre Slovenskú republiku

**Prof. MVDr. Jozef Bíreš, DrSc.**

* Za jeho prínos v oblasti zvyšovania kvality a kontroly vína na trhu,
* Vždy s nadhľadom dohliada na situáciu na trhu, pomáha slovenským vinárom presadiť sa v tvrdej konkurencii zahraničných vín a zlepšovať kvalitu slovenských vín.

**Ing. Ľubomír Vitek**

* Za celoživotný prínos v sektore vinohradníctva a vinárstva,
* Za jeho neúnavnú prácu ako prvého a dlhoročnéhoprezidenta Zväzu vinárov Slovenska a neskôr aj Zväzu vinohradníkov a vinárov Slovenska,
* za jeho budovanie postavenia a uznávania stavovských organizácií vládnymi inštitúciami a úradníkmi,
* za jeho osobný prístup pri budovaní rešpektu a úcty medzi samotnými vinármi.

Ocenenie **Vinárstvo roka** udeľuje Zväz spolu s časopisom Vinotéka. Získať ocenenie Vinárstvo roka sa dá raz za päť rokov. A je to tak povediac beh na dlhé trate. Vyžaduje mať kvalitu nielen v pohári, ale aj veľa investícií, inovácie v pivnici, PR, budovanie vinohradov, zapájanie sa do spoločných aktivít a budovanie povedomia o slovenskom víne. V roku 2023 sa na treťom mieste umiestnila firma Golguz, na druhom mieste skončila firma Predium Vráble a

**Vinárstvom roka 2023** sa stalo **Zámocké vinárstvo**, ktoré získalo rekordných 231 bodov. Za vinohradníctvo získali 30 bodov z 30, za vinársku produkciu 20 bodov, za predaj vína 19 bodov, za prezentáciu 13 bodov a za všeobecne prospešné služby v sektore 7 bodov a rekordných 142 bodov za zlaté medaily v súťažiach.

Ako uviedla výkonná riaditeľka Zväzu Ing. Jaroslava Kaňuchová Pátková, PhD., „získať toľko bodov za súťaže je extrémne náročné, každé víno z portfólia si totiž môže výherca do súťaže započítať iba raz. Ak získa také množstvo bodov, garantuje to, že celá kolekcia jeho vín je na extrémne vysokej úrovni.“ Gratulujeme.

**Hlavný partner podujatia**



**Partneri podujatia:**

Golguz

Hubert J.E.

Chateau Topoľčianky

Movino

Ostrožovič

VPS Pavelka a syn

Pivnica Orechová

Predium Vráble

SheboWinery

Tokaj and Co.

Villa Víno Rača

Vinárstvo Berta

Vinpera

Víno Levice

Víno Matyšák

Víno Mrva and Stanko

Zámocké vinárstvo

**Mediálny partner:**

Časopis Vinotéka

Vydal Zväz vinohradníkov a vinárov Slovenska, 23.marca 2023 v Bratislave